7 ianuarie: Atentatul împotriva revistei Charlie Hebdo - sediul ziarului satiric Charlie Hebdo din Paris a fost vizat de un atac cu arme automate, comis de persoane mascate și soldat cu mai multe victime. Au fost ucise 12 persoane, între care doi polițiști și mai mulți jurnaliști renumiți, iar alte unsprezece persoane au fost rănite.

Nicolai Abraham Abildgaard (n. Copenhaga 1743 - d. 1809 Frederiksdal) a fost un pictor și arhitect danez. După o formație academică dobândită în țară, pleacă pentru cinci ani în Italia, devenind un adept fervent al artei clasiciste. În 1778 este numit profesor, apoi director (1789) al Academiei Regale de Artă din Copenhaga, precum și pictor aulic pentru compoziții istorice. Pictura sa - în care se îmbină trăsături clasiciste cu tendințe romantice - tratează îndeosebi motive istorice și literare, mituri nordice („Ossian“), operele lui Shakespeare ș.a. Precursor al artei naționale cu specific autohton, el a fost și dascălul, pentru pictură, al viitorului sculptor și pictor Bertel Thorvaldsen, primul artist danez de faimă internațională. Lucrări importante: Filoctet, Ossian (Copenhaga), fresce pentru castelul Christiansborg (distruse de un incendiu).

Pierzându-și autonomia jurisdicțională în 1450, abația a traversat o lungă perioadă de declin, atât economic, cât și spiritual, care s-a încheiat cu desființarea mănăstirii în 1775. Biserica a menținut o scurtă perioadă rolul de parohie, dar a fost închisă în 1808 în timpul ocupării orașului de către armatele franceze ale lui Napoleon, jurisdicția ei canonică fiind transferată bisericii Santa Maria del Rosario (denumită popular Gesuati).

4 noiembrie: Premierul Victor Ponta își depune mandatul la presiunea protestelor din centrul Bucureștiului. Tot în aceeași zi și primarul sectorului 4 din București, Cristian Popescu Piedone, își depune mandatul.

Ioan Al. Barbu este un publicist și istoric român. A scris un itinerar al orașului Vâlcea, o istorie a holocaustului în România în colaborare cu Gheorghe Smeoreanu, publicistică.

21 decembrie: Peste 130 de incendii de vegetație afectau Asturia, în nord-vestul Spaniei, unde o masă de aer neobișnuit de caldă și uscată a îngreunat intervenția pompierilor, iar aceste incendii au condus la închiderea temporară a unor drumuri și unei linii feroviare.

Ciornozemne (în ucraineană Чорноземне) este o comună în raionul Sovietskîi, Republica Autonomă Crimeea, Ucraina, formată din satele Almazne, Ciornozemne (reședința), Demeanivka, Kornievka și Rozdolne.